CELEX: 32014R0494
Language: ro
Date: 2014-05-13 00:00:00
Title: Regulamentul de punere în aplicare (UE) nr. 494/2014 al Comisiei din 13 mai 2014 de modificare a anexei V la Regulamentul (CE) nr. 136/2004 în ceea ce privește condițiile de import și lista țărilor prevăzute la articolul 9 din regulamentul respectiv  Text cu relevanță pentru SEE

14.5.2014   
            
            
               RO
            
            
               Jurnalul Oficial al Uniunii Europene
            
            
               L 139/11
            
         REGULAMENTUL DE PUNERE ÎN APLICARE (UE) NR. 494/2014 AL COMISIEI
   din 13 mai 2014
   de modificare a anexei V la Regulamentul (CE) nr. 136/2004 în ceea ce privește condițiile de import și lista țărilor prevăzute la articolul 9 din regulamentul respectiv
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 19 alineatul (1),
   întrucât:
   
               (1)
            
            
               Directiva 97/78/CE stabilește principiile de bază ale organizării controalelor sanitar-veterinare pentru produsele care provin din țări terțe și sunt introduse în Uniune.
            
         
               (2)
            
            
               În conformitate cu articolul 19 alineatul (1) din directiva menționată, Comisia trebuie să elaboreze o listă a produselor vegetale care urmează a fi supuse controalelor sanitar-veterinare la frontieră, precum și o listă a țărilor terțe care pot fi autorizate să exporte produsele vegetale respective spre Uniune.
            
         
               (3)
            
            
               Prin urmare, anexa IV la Regulamentul (CE) nr. 136/2004 al Comisiei (2) enumeră fânul și paiele ca produse vegetale care sunt supuse controalelor sanitar-veterinare la frontieră, în timp ce partea I din anexa V la regulamentul respectiv enumeră țările terțe din care statele membre sunt autorizate să importe fân și paie.
            
         
               (4)
            
            
               Ucraina a solicitat recent autorizația de a exporta paie sub formă de pelete către Uniune și a solicitat să fie inclusă în anexa V la Regulamentul (CE) nr. 136/2004.
            
         
               (5)
            
            
               Belarus este deja inclusă în lista din anexa V la Regulamentul (CE) nr. 136/2004 și este autorizată să exporte fân și paie de orice tip către Uniune. Unele state membre au exprimat însă preocupări cu privire la modificarea situației sănătății animale în Belarus, referindu-se la focarele de pestă porcină africană. Acestea se tem că exportul de fân și paie neprelucrate din țara terță menționată poate prezenta un risc ridicat pentru sănătatea animală în Uniune. S-a solicitat așadar luarea unor măsuri de precauție prin adoptarea unor condiții mai restrictive pentru importul de fân și paie din Belarus.
            
         
               (6)
            
            
               Analiza indică faptul că situația sănătății animale în Belarus și în Ucraina nu prezintă niciun risc de răspândire în Uniune a unor boli infecțioase sau contagioase ale animalelor dacă este permis doar importul de paie sub formă de pelete destinate combustiei, cu condiția ca acestea să fie livrate direct de la postul aprobat de inspecție la frontieră de intrare în Uniune către instalația de destinație unde urmează să fie arse. Pentru a se asigura că astfel de transporturi nu prezintă niciun risc pentru sănătatea animală care ar rezulta din devierea de la destinația lor prevăzută, este necesar ca acestea să fie transportate în regim de tranzit vamal, astfel cum este prevăzut în Regulamentul (CEE) nr. 2913/92 al Consiliului (3), și să fie monitorizate în consecință în sistemul informatic veterinar integrat (TRACES) de la postul de inspecție la frontieră de intrare până la instalația de destinație.
            
         
               (7)
            
            
               Prin urmare, Regulamentul (CE) nr. 136/2004 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa V la Regulamentul (CE) nr. 136/2004 se înlocuiește cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 mai 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 24, 30.1.1998, p. 9.
   
      (2)  Regulamentul (CE) nr. 136/2004 al Comisiei din 22 ianuarie 2004 de stabilire a procedurilor controalelor sanitar-veterinare la punctele de control la frontieră ale Comunității la importul produselor provenind din țări terțe (JO L 21, 28.1.2004, p. 11).
   
      (3)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
         
            „ANEXA V
            LISTA ȚĂRILOR PREVĂZUTE LA ARTICOLUL 9
            
                        Codul ISO
                     
                     
                        Țara
                     
                  
                        AU
                     
                     
                        Australia
                     
                  
                        BY
                     
                     
                        Belarus (1)
                        
                     
                  
                        CA
                     
                     
                        Canada
                     
                  
                        CH
                     
                     
                        Elveția
                     
                  
                        CL
                     
                     
                        Chile
                     
                  
                        GL
                     
                     
                        Groenlanda
                     
                  
                        IS
                     
                     
                        Islanda
                     
                  
                        NZ
                     
                     
                        Noua Zeelandă
                     
                  
                        RS
                     
                     
                        Serbia (2)
                        
                     
                  
                        UA
                     
                     
                        Ucraina (1)
                        
                     
                  
                        US
                     
                     
                        Statele Unite ale Americii
                     
                  
                        ZA
                     
                     
                        Africa de Sud (cu excepția părții din zona de combatere a febrei aftoase situată în regiunea sanitar-veterinară Transvaal de nord și est, în districtul Ingwavuma din regiunea sanitar-veterinară Natal și în zona frontierei cu Botswana la est de meridianul de 28° longitudine estică).
                     
                  
      
      
         (1)  Doar paie sub formă de pelete destinate combustiei, care sunt livrate direct în regim de tranzit vamal, astfel cum este prevăzut la articolul 4 punctul 16 litera (b) din Regulamentul (CEE) nr. 2913/92 (JO L 302, 19.10.1992, p. 1), și monitorizate în TRACES de la punctul aprobat de inspecție la frontieră de intrare în Uniune până la instalația de destinație din Uniune unde urmează să fie arse.
      
         (2)  Astfel cum se menționează la articolul 135 din Acordul de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte (JO L 278, 18.10.2013, p. 16).”